el en es en en en en en en en en en en en en fr en fr en en it en en en it en en en en en en fr en en en en en en en en en en en en en en en en it en en en en en en en en en en en en fr en fr en en it en en en it en en en en en en fr en en en en en en en en en en en en en en en en it en es en en en en en en en en en en en fr en fr en en it en en en it en en en en en en fr en en en en en en en en en en en en en en en en it en el el en en en it el en el el el en el el en el en el en el en el de el el el el el el el el el en el el el el en en el el el el en en el el en en en el en en el el el el en el el el en el el el el en el it it el en el en en en en
Όταν σε ένα ταξίδι πριν από πολλά χρόνια, παιδί σχεδόν, δοκίμασα για πρώτη φορά κόλιανδρο, είπα όχι. Ήταν μια γεύση που δεν μπορούσα να τη χαρακτηρίσω, να τη συγκρίνω με καμία άλλη, μου φάνηκε εντελώς ξένη. Δεν μπορούσα επίσης να διακρίνω τι ήταν αυτό ακριβώς που με ενοχλούσε. Πάντως, ήταν ένα ηχηρό όχι.
Για χρόνια κρατήσαμε τις αποστάσεις μας με το συγκεκριμένο αρωματικό. Απέφευγα συστηματικά ό,τι είχε να κάνει με τον κόλιανδρο. Δεν ήταν και πολύ δύσκολο αφού η χρήση του δεν ήταν και τόσο διαδεδομένη, ειδικά στην Ελλάδα, και τον έβρισκες σε σχετικά λίγα πιάτα.
Από τη στιγμή που λες όχι σε κάτι και αρχίζεις να το αποφεύγεις, κάπως αρχίζεις να το παρατηρείς και να αναρωτιέσαι "εμείς γιατί δεν τα πάμε καλά"? Γιατί αυτό δεν το θέλω στη ζωή μου, τι συμβαίνει? Σου δημιουργείται μια απορία και αρχίζεις να παρακολουθείς το γεγονός, το έχετε παρατηρήσει?
Και ξαφνικά μια μέρα, και αυτό πολύ παλιά, out of the blue, δοκιμάζω ένα πιάτο που με ξετρελαίνει, και λέω πόσο καταπλητικό! Διαβάζω τα υλικά της συνταγής και έχει μέσα κόλιανδρο! Και κάπως έτσι αναθεώρησα όλα όσα είχα σκεφτεί για αυτό το κατά τα άλλα συμπαθέστατο αρωματικό που εσφαλμένα είχε καταχωρηθεί στο μυαλό μου ως εχθρός. Για την ιστορία, η συνταγή που δοκίμασα και μου άρεσε ήταν φυσικά το guacamole!
Από τότε ο κόλιανδρος άρχισε να μπαίνει σίγα σιγά στη ζωή μου και στα πιάτα μας. Σταδιακά. Και άρχισε να πηγαίνει καλά αυτή η συνύπαρξη. Άρχισα να συνηθίζω την "περίεργη" γεύση του και να του δίνω όλο και περισσότερο χώρο στις συνταγές μου.
Στην πορεία έμαθα πως υπάρχουν πολύ σοβαροί λόγοι για να συμπεριλάβει κανείς τον κόλιανδρο στη διατροφή του. Εκτός από πολλά και σημαντικά θρεπτικά στοιχεία που έχει, έμαθα πως είναι από τα λίγα βότανα με την ιδιότητα να αποβάλλουν τα βαρέα μέταλλα από τον ανθρώπινο οργανισμό, ειδικά τον υδράργυρο και τον μόλυβδο. Ανέβηκε στα μάτια μου σαφέστατα! Και επίσης κάτι τρελό! Υπάρχουν μελέτες που έχουν δείξει πως μια μεγάλη μερίδα ανθρώπων δεν μπορεί να αντέξει τη γεύση του κόλιανδρου! Και όχι λόγω περιέργειας, αφού σύμφωνα με τις μελέτες πρόκειται για γενετικό θέμα. Εγώ πάντως φαίνεται πως το ξεπέρασα!
Η σημερινή συνταγή ήρθε για να μείνει! Ήταν η πρώτη που είχε τόσο μεγάλη ποσότητα κόλιανδρου, όπως είναι φυσικό, αφού στην ουσία πρόκειται για pesto. Τη δοκίμασα, ενθουσιάστηκα και ο κόλιαδρος πια μπήκε για τα καλά στη ζωή μου!
Έκτοτε είναι μία από τις πολύ αγαπημένες μας συνταγές. Κόλιανδρος, ψητές γαρίδες, σκορδάκι, lime... Αλήθεια σας λέω πως ο συνδυασμός είναι απίστευτος! Και όσο περνάει ο καιρός και γίνομαι όλο και περισσότερο φίλη με το συγκεκριμένο βότανο, έχω να πω πως όταν χρησιμοποιείται σωστά, αναδεικνύει απίστευτα, δροσίζει και δίνει ζωή στα πιάτα!
για το pesto κόλιανδρου
70γρ παρμεζάνα, σπασμένη σε μικρά κομμάτια
χυμό από 1 lime
ξύσμα από 1 lime
1 πακέτο ταλιατέλες με μελάνι σουπιάς (500γρ)
1. Φτιάχνουμε το pesto κόλιανδρου. Σε ένα πολυμίξερ βάζουμε όλα τα υλικά και τα χτυπάμε μέχρι να έχουμε μια λεία και ομοιόμορφη σάλτσα.
2. Σε ένα τηγάνι ζεσταίνουμε το ελαιόλαδο. Αλατοπιπερώνουμε τις γαρίδες και τις σοτάρουμε μέχρι να ροδίσουν. Δε χρειάζονται πολλή ώρα, 2-3 λεπτά από την κάθε πλευρά σε δυνατή φωτιά.
3. Βράζουμε τις ταλιατέλες με το μελάνι σουπιάς σύμφωνα με τις οδηγίες συσκευασίας. Μόλις είναι έτοιμες, τις περιχύνουμε με το pesto κόλιανδρου, αραδιάζουμε μέσα και τις γαρίδες και ανακατεύουμε καλά ώστε να ενωθούν καλά τα υλικά.
SHARE IT PRINT IT
Συμφωνώ ότι το Not Guilty Food μπορεί να χρησιμοποιήσει τα στοιχεία επικοινωνίας μου για να μου στέλνει newsletter. Έχω διαβάσει και συμφωνώ με την πολιτική απορρήτου του Not Guilty Food
Διαγραφή από το newsletter
It’s been 7 months since you last heard from me on this wonderful little corner of the internet that we’ve built together, all thanks to our mutual...
Πέρασαν λοιπόν 7 μήνες από την τελευταία μου ανάρτηση σε αυτή τη μικρή γωνιά του διαδικτύου που χτίσαμε μαζί μέσω της αγάπης μας για το καλό φαγητό...
This recipe is definitely one that has come to stay! It was my first attempt to use so much coriander in a recipe that is basically a coriander pes...
When I tried coriander for the first time on a trip many many years ago, I almost instantly disliked it. I couldn’t really describe its taste and a...
Εγγραφείτε στο Newsletter μας
Συμφωνώ ότι το Not Guilty Food μπορεί να χρησιμοποιήσει τα στοιχεία επικοινωνίας μου για να μου στέλνει newsletter. Έχω διαβάσει και συμφωνώ με την πολιτική απορρήτου του Not Guilty Food